Din ce suntem oare făcuți?
Suntem făcuți din materie, care e făcută din molecule, care sunt făcute din atomi.
Dar de unde vin acești atomi? Cei din tine! Cum s-au format?
Ei bine, au fost creați în interiorul stelelor! Efectiv, ești pulbere de stele!
Viața are nevoie de multe tipuri diferite de atomi ca să existe, cum ar fi hidrogenul, carbonul si oxigenul,
dar la începuturile Universului existau doar hidrogenul si heliul: cei mai simpli atomi dintre toți...
...și nimic altceva. De unde au apărut ceilalți, atunci?
Ei bine, atomii mai mari și mai complecși pot fi creați într-un singur loc: În interiorul stelelor!
Stelele se nasc atunci când nori de praf și gaze devin foarte, foarte mici, datorită forței gravitaționale.
Atât de mici încât atomii din ei nu mai au suficient loc,
sunt comprimați foarte tare și totul începe să se încalzească.
Temperatura devine atât de incredibil de mare,
încât atomii mai mici și mai simpli sunt transformați într-unii mai mari și mai complecși
-- într-o reacție în lanț numită fuziune nucleară.
Fierul din sângele tău, calciul din oasele tale și carbonul din mușchii tăi
au fost creați în stele împrăștiate prin Univers.
Stele care au murit, lăsând în urmă praf și gaze pline de noi elemente, care au devenit apoi parte din alte stele, planete, ființe vii
Soarele nostru este cel puțin o stea de generația a doua.
Asta înseamna că toți atomii din sistemul solar au fost creați într-o stea mai bătrână.
Dar cum și unde au compus acești atomi moleculele care au devenit în cele din urmă tu...
... și toate ființele care au trăit vreodată?
Ei bine, nimeni nu știe încă, dar ALMA ar putea să ne fie de mare ajutor ca să aflăm.
Moleculele mari, cele care pot să devină componentele vieții
pot exista doar în locuri reci și întunecate din Univers, locuri foarte dificil de studiat prin lumină vizibilă.
Dar ALMA poate vedea undele radio foarte slabe emise de cele mai reci lucruri din spațiul cosmic.
Și poate să privească prin acei nori întunecați unde se nasc stelele și planetele, și, poate,
să descopere când și unde au fost create primele părți componente ale vieții -
răspunzând la una dintre marile întrebări ale omenirii.
Studiul acestor atomi și molecule este, într-un fel, studiul propriei ființe.
Deci, data viitoare când crezi că astronomia e studiul lucrurilor foarte îndepărtate și fără legătură cu tine, ține minte,
toți suntem pulbere de stele!
Transcris de ESO. Tradus de Ruxandra Vâlcu